

ՀՀ Էկոնոմիկայի նախարարության «Նորամուծության և ձեռներեցության ազգային կենտրոն»-ը «Երիտասարդ նորարարների դպրոց» երկարաժամկետ ծրագրի շրջանակներում ներկայացնում է նոր **«Նորարարությունների կառավարում»** կրթական ծրագիրը, որը կմեկնարկի **2016 թ. մայիսի 2-ից**:

Հաջողակ բիզնեսում կարևոր են խնդիրների ոչ ստանդարտ լուծումները, նոր գաղափարները, ստեղծագործական մտածողությունը և նորարարական մոտեցումները: Շատ կարևոր է սակայն նորարարության և առողջ բանականության միջև պահպանել հավասարակշռություն, կարողանալ ցուցաբերել ինքնատիպություն, բայց միևնույն ժամանակ ապավինել իրական բիզնես-խնդիրներին և ակնկալվող շահույթին:

**Ծրագրի կառուցվածքը**

1. **ՈՒՍՈՒՄՆԱԿԱՆ ԾՐԱԳԻՐ**

**Բնավորության անհատական գծեր (Personality Traits) -2 ժամ**

* Բնավորության անհատական գծեր:
* Անհատական զարգացում և բիզնես մտածելակերպի ձևավորում:
* Բիզնես և կառավարչական հաղորդակցման հմտություններ:
* Ընդհանրական անձնական հատկանիշներ, որոնք հատուկ են հաջողակ բիզնեսմեններին:

**Ստեղծագործական և քննադատական մտածողություն (Creative and Critical Thinking) – 6 ժամ**

* Ստեղծագործական մտածողության հիմնական հասկացությունները, նմանությունները և տարբերությունները:
* Սստեղծագործական մտածողության միջոցով նորարարական գաղափարների զարգացում:
* Յուրաքանչյուր մասնակցի «Ստեղծագործական հանճար»-ի բացահայտում:

**Նորարարություն (Innovation) – 6 ժամ**

* Ի՞նչ է «Ինովացիա»-ն:
* Ինովացիայի, ստեղծագործական մտածողության և գյուտի միջև առկա տարբերությունները:
* Ինովացիան որպես բիզնեսի հաջողության գրավական:
* Ինչպե՞ս է նորարարությունը անդրադառնում տնտեսության զարգացման վրա:
* Ինչու՞ են երկրները համեմատվում ըստ իրենց ինովացիոն զարգացման մակարդակի ցուցանիշների:

**Խնդիրների լուծման ստեղծագործական մոտեցում (Creative Problem Solving) – 6 ժամ**

* Խնդիրների ստեղծագործական լուծման գործընթացի էությունը:
* Խնդիրների ստեղծագործական լուծման գործընթացի «հավաքագրման» և «կենտրոնացման» փուլերում կիրառվող տեխնիկան և հմտությունները:
* Թիմում նոր կամ ոչ ստանդարտ խնդիրների լուծման համար արդյունավետ աշխատանքային մեթոդները:
* Ներքին արգելքները, որոնք սահմանափակում են կրեատիվությունը և դրանք շրջանցող մեխանիզմները:

**Ձեռներեցություն (Entrepreneurship) – 6 ժամ**

* Ձեռներեցության և ձեռնարկատիրության սահմանումները և տարբերությունները:
* Ձեռներեցի տիպաբանություն. հատկանիշների  բացահայատում  և  ձեռնարկատերի  տիպի ինքնաճանաչում:
* Բիզնես գաղափարի գեներացիա:
* Ձեռներեցության ճանապարհային քարտեզ ( բիզնես գաղափար, կոնցեպցիա, նյութական արժեք և շուկայի հետազոտություն, բիզնես պլան, իրականացում):
* Շահույթի և/կամ սոցիալական բարեկեցության համար արժեքի ստեղծման բիզնես ռիսկերի կառավարում:

**Բիզնես մոդելավորում (Business Modeling) – 6 ժամ**

* «Բիզնես մոդել»-ի սահմանում:
* Բիզնես մոդելի «CANVANS»:
* Հաջողակ բիզնես ստանալու առանցքային բաղադրիչները:
* Կազմակերպության ներքին ռեսուրսների կառավարման միջոցով սպառողական արժեքի ստեղծման գործընթացը:
1. **ԽՈՐՀՐԴԱՏՎԱԿԱՆ ԾՐԱԳԻՐ**

**Ձեռնարկատիրություն և իրավական հիմնախնդիրներ (Business and Legal Issues) – 2 ժամ**

* Իրավական տեսանկյունից բիզնեսի ճիշտ մեկնարկման և զարգացման արժեքն ու դերը:
* Ձեռներեցներին և նրանց բիզնեսը դեպի կործանում տանող հաճախակի հանդիպող իրավական սխալները:
* Մտավոր սեփականության օբյեկտների առևտրայնացման համապատասխան պայմանագրերը, բիզնես կառուցվածքները:
* Բիզնես կառավարումը, էթիկան և ապահովագրությունը:

**Բիզնեսի հիմնում և գրանցում (Business Establishment and Registration) -3 ժամ**

* Բիզնեսի ձևավորման գործընթացը, զարգացման փուլերը:
* Բիզնես պլանի իրականացում:

**Մտավոր սեփականություն (Intellectual Property) – 3 ժամ**

* Մտավոր սեփականության հիմնական հասկացությունները (ապրանքային նշաններ, գյուտեր, արտոնագրեր, օգտակար մոդելներ և այլն):
* Մտավոր սեփականության կառավարման գործընթացը Հայաստանում:
* Մտավոր սեփականությունը նորարարական ստարտափերի աճի և հաջողության գործընթացում:
1. **ԾՐԱԳՐԻ ԳՈՐԾՆԱԿԱՆ ՄԱՍ**

**Մենթորինգ և քոուչինգ (Mentoring and Coaching)**

* Start-up ստեղծելու համար` մենթորինգ:
* Start-up-ը զարգացնելու համար` քոուչինգ:
* Նորարարական գաղափարների վավերացում:

**ԾՐԱԳՐԻ ԱՎԱՐՏԻՆ ՄԱՍՆԱԿԻՑՆԵՐԸ ԿԿԱՐՈՂԱՆԱՆ**

* Կիրառել ստեղծագործական և քննադատական մտածողությունը միջանձնային, բիզնես և կառավարչական կոմունիկացիաներում:
* Խնդիրների լուծման ստեղծագործական մոտեցման միջոցով գեներացնել վառ և հետաքրքիր գաղափարներ, ստեղծել նոր ուղղություններ աշխատանքում, կարիերայում, բիզնեսում:
* Կիրառել ոչ ստանդարտ որոշումներ ամենատարբեր իրավիճակներում:
* Հասկանալ «ինովացիայի» ազդեցությունը տնտեսության զարգացման վրա, ինչպես նաև գաղափարը հաջողակ բիզնեսի վերածելու գործընթացի էությունը:
* Հմտանալ բիզնես մոդելավորման ու պլանավորման գործընթացներում և ձեռք բերել համապատասխան ունակություններ, որոնք անհրաժեշտ են «սթարթ-ափ» ստեղծելու և ձեռնարկատիրական գործունեություն ծավալելու համար:
* Տիրապետել բիզնեսի ճիշտ մեկնարկման բոլոր իրավական հարցերին և մտավոր սեփականության օբյեկտների պահպանման, կառավարման և առևտրայնացման համապատասխան ընթացակարգերին:
* Օգտագործելով «բիզնես մոդել»-ը որպես պլանավորման ու վերլուծության առաջադեմ գործիք, կազմել ապագա բիզնեսի և ձեռնարկության զարգացման տեսլականը, դրա գրաֆիկական, տեքստային և կոնցեպտուալ նկարագրությունները ըստ հաջողակ բիզնես ստանալու առանցքային բաղադրիչների:
* Ձեռք բերված գիտելիքները օգտագործել սեփական բիզնեսը հիմնելու մեջ:
* Ձեռնարկատիրությանը օժանդակող պետական աջակցության ծրագրերի, առևտրային միավորումների և բիզնես ցանցերի մասին ստացած տեղեկատվությունը օգտագործել իրենց բիզնեսի զարգացման համար:
* Ստեղծել start-up ընկերություններ, վավերականացնել գաղափարը ու առևտրայնացնել այն կամ ղեկավարել այդ գործընթացը:

**ԾՐԱԳՐԻ ՇԱՀԱՌՈՒՆԵՐՆ ԵՆ**

* անհատ գյուտարարներ/նորարարներ,
* ուսանողներ/գիտնականներ,
* գիտահետազոտական կառույցների աշխատակիցներ,
* վաճառքի և մարքեթինգի բաժնի աշխատակիցներ, մենեջերներ
* նորարարական ուղղվածությամբ ձեռնարկությունների աշխատակիցներ, ձեռնարկատերեր,
* սկսնակ գործարարներ, որոնք բավարար փորձ չունեն ձեռներեցության ոլորտում և ցանկանում են տեսական ու գործնական գիտելիքների բազա ձևավորել իրենց հետագա գործունեության համար:

**ԾՐԱԳՐԻ ՁԵՎԱՉԱՓԸ**

* Ինտերակտիվ ուսուցում, թեմատիկ խաղեր,
* Օրինակների քննարկում (case study), դրանց հիման վրա նյութի ներկայացում ու յուրացում,
* Խմբերով աշխատանքների կատարում և կատարված աշխատանքի ներկայացում, արդյունքների քննարկում:
* Start-up հիմնելու նպատակով մենթորինգի անցկացնում բոլոր թիմերի համար:
* Start-up-ը զարգացնելու նպատակով քոուչինգի անցկացում ընտրված ընկերությունների համար:

**ԾՐԱԳՐԻ** **ՏԵՎՈՂՈՒԹՅՈՒՆԸ**

Դասընթացի/խորհրդատվության ընդհանուր տևողությունն է 40 ժամ/ 6 շաբաթ` շաբաթական 2-3 հանդիպում` յուրաքանչյուրը 3 ժամ տևողությամբ` ներառյալ սուրճի ընդմիջումը: Դասընթացները կանցկացվեն 2 ժամային հատվածներով`

15:30-18:30 և/կամ 18:30-21:30

*Խնդրում ենք դիմում հայտը լրացնելիս նշել Ձեր նախընտրելի ժամային հատվածը:*

Այս փուլից հետո կսկսվեն մենթորինգի աշխատանքները, որից հետո այն թիմերը, որոնք ներկայացումների արդյունքում հաղթող կճանաչվեն կանցնեն քոուչինգի փուլին: Այս գործընթացների մանրամասները կներկայացվեն դասընթացի ժամանակ:

**ԴԱՍԸՆԹԱՑԻ ԱՆՑԿԱՑՄԱՆ ՎԱՅՐԸ**

Հասցե՝ ք.Երևան, ՀՀ Էկոնոմիկայի նախարարության «Նորամուծության և Ձեռներեցության Ազգային Կենտրոն» ՊՈԱԿ, Կոմիտաս 49/3, Ք. Երևան, 0051

Դասընթացը կմեկնարկի ս.թ. մայիսի 2-ից:

**ԾՐԱԳՐԻ ՀԻՄՆԱԿԱՆ ՓՈՐՁԱԳԵՏՆԵՐՆ ԵՆ**

***Մարի-Հրաչուհի Պօղոսեան*** – Հայաստանի Ամերիկյան Համալսարանի բիզնեսի և տնտեսագիտության ֆակուլտետի դասախոս:

 Երկարամյա աշխատանքային գործունեություն «NASA տիեզերական առաքելությունների զարգացման» ծրագրում, որպես նորարարական տեխնոլոգիական առաջարկների վերանայման և գնահատման մենեջեր: Ստեղծարար մտածողության, տեխնոլոգիական ինովացիաների, ինովացիոն ձեռնարկատիրության, համակարգերի նախագծման և արժեքի գնահատման ոլորտներում բազմամյա դասավանդման փորձ:

***Կարեն Հ. Սարգսյան***- «Համայնքային զարգացման նորարարական կենտրոն» հասարակական կազմակերպության փոխնախագահ:

Բիզնես կարողությունների զարգացման, համայնքային տնտեսական զարգացման, կազմակերպությունների զարգացման, ինչպես նաև մարդկային ռեսուրսների և ռազմավարական գործընթացների նորարարական կառավարման, և հարակից ոլորտներում տեղական և միջազգային ֆորմալ / ոչ ֆորմալ բազմամյա գիտագործնական փորձ:

***Անդրանիկ Ս. Խաչիկյան-*** Հայաստանի Հանրապետության էկոնոմիկայի նախարարության մտավոր սեփականության գործակալության պետի տեղակալ:

Բազմամյա աշխատանքային գործունեություն մտավոր սեփականության ոլորտում, և այդ ոլորտում մի շարք ուսումնա-օժանդակ ձեռնարկների, զեկույցների, թեզիսների և գիտական հոդվածների հեղինակ:

**ԻՆՉՊԵ՞Ս ԿԱՐԵԼԻ Է ԳՐԱՆՑՎԵԼ**

Ծրագրին մասնակցել ցանկացողները կարող են գրանցվել լրացնելով առցանց դիմում հայտը [https://goo.gl/Crl9gp](https://goo.gl/Crl9gp%22%20%5Ct%20%22_blank) **մինչև ս.թ. ապրիլի 28-ը:**

Տեղերը **սահմանափակ** են` յուրաքանչյուր խմբում մինչև 20 մասնակից, ուստի մասնակիցների ընտրությունը կկատարվի ըստ դիմելու առաջնահերթության:  Ընտրված մասնակիցները լրացուցիչ կտեղեկացվեն հաստատման նամակով:

Հաստատման նամակը ստանալուց հետո անհրաժեշտ է 5-օրյա ժամկետում innov.school2015@gmail.com, innovsupport@innovcentre.am հասցեներին ուղարկել վճարման կտրոնի սկանավորված տարբերակը:

Վճարումը կարող եք իրականացնել բանկային փոխանցմամբ`

* **Կազմակերպություն** ` «Նորամուծության և ձեռներեցության ազգային կենտրոն» ՊՈԱԿ ՀՎՀՀ0009989
* **Բանկ** `«Կոնվերսբանկ» ՓԲԸ
* **Հաշվեհամար**` **1930031500940100**
* **Վճարման նպատակ դաշտում խնդրում ենք նշել**` «Նորարարությունների կառավարում» ծրագրի մասնակցության վճար:

**ՀԱՎԵԼՅԱԼ ԱՐՏՈՆՈՒԹՅՈՒՆՆԵՐ**

Ընտրված լավագույն մասնակիցները հնարավորություն կստանան`

* Մասնակցելու աշնանը Ծաղկաձորում կայանալիք **«Նորարարությունների կառավարում» II միջազգային երիտասարդական գիտական դպրոցին**, որտեղ կամփոփվեն նաև դասընթացների արդյունքները:
* Ներգրավվելու ՆՁԱԿ-ի կողմից համակարգվող ինովացիոն նախագծերի կառավարման և առևտրայնացման գործընթացներում:
* Երկար ժամանակ կցվել քոուչերներին, ովքեր կզարգացնեն բիզնեսը և կփորձեն նաև ֆինանսական միջոցներ ներգրավել:

**ԾՐԱԳՐԻ ԱՐԺԵՔՆ Է**

Ծրագրի արժեքը կազմում է **35000** ՀՀ դրամ, որը ներառում է`

* 40 ժամ տևողությամբ դասընթաց և խորհրդատվություն,
* Մինչև 1 ամիս տևողությամբ մենթորինգային աշխատանք,
* Լավագույներին բիզնեսի զարգացման նպատակով քոուչինգ,

Ինչպես նաև.

* ՀՀ էկոնոմիկայի նախարարության գերատեսչության մասնակցության վկայական,
* Բացառիկ ուսումնական նյութեր, որոնց արժեքը մի քանի անգամ ավելին է,
* Սուրճի ընդմիջումներ, նորարար մարդկանց հետ հանդիպումներ:

**Մանրամասների համար`** innov.school2015@gmail.com , innovsupport@innovcentre.am

**Հեռ. (+374 11) 236554****, (+374 11) 238747, (+374 99) 969247**